“Toshshahartransxizmat”ning uch nafar rahbar xodimi lavozimidan ozod etildi

“Toshshahartransxizmat” AJning uch nafar rahbar xodimi—avtokorxonalarning texnik jarayonlari bosh muhandisi, GPS nazorati tizimi mas’uli va 5-avtobus saroyi direktori o‘z ishlarida yo‘l qo‘ygan kamchiliklari tufayli vazifalaridan ozod qilindi. Bu haqda Toshkent shahar hokimligi matbuot xizmati ma’lum qildi.

Jamiyat faoliyati samaradorligini oshirishga qaratilgan chora-tadbirlar ishlab chiqildi. Ulardan biri – GPS nazoratini tubdan takomillashtirish, xususan, tizim orqali avtobuslarning qatnovlari sonini avtomatik tarzda hisoblab borish belgilangan.
Shuningdek, bosqichma-bosqich dispetcherlik xizmatidan voz kechgan holda, avtobuslar harakati nazoratini to‘la kompyuterlashtirish ham ko‘zda tutilmoqda.